જે. અબ્બાસનું નામ ગુજરાતી રંગભૂમિ પર અજાણ્યું નથી. લગભગ દોઢ દશક પહેલાં રંગભૂમિ છોડી ચૂકેલા પ્રોડ્યુસર જે. અબ્બાસ ‘મસ્તીને જુઓ ચશ્માથી’ નાટક સાથે કમબૅક કરે છે. નાટકનું દિગ્દર્શન રાજુલ દીવાને કર્યું છે તો નાટકનું લેખન અવિરાજ, રિશી કાપડિયા અને હિતેશ દવેએ કર્યું છે. દિગ્દર્શન ઉપરાંત નાટકમાં મુખ્ય કૅરૅક્ટર કરનારા રાજુલ દીવાન કહે છે, ‘કેટલીક વખત વગર કારણની મજા લેવા જતાં કેવી સજા ભોગવવી પડે છે એ નાટકમાં દર્શાવવામાં આવ્યું છે. નાટક પ્યૉરલી એન્ટરટેઇનિંગ છે, પણ એની સાથે આ નાટક એ વાત પણ સમજાવે છે કે ટાઇમપાસ માટે કરવામાં આવતું ફ્લર્ટ વફાદારી નિભાવતી વાઇફને દુખી કરવા માટે કાફી હોય છે.’